Diari Oficial de la Generalitat Valenciana


Sumari del DOGV 9636, del 11-07-2023 (2023/7754)

Extracte de la Resolució de 19 de juny de 2023, del rectorat de la Universitat de València, per la qual es convoca la cinquena edició dels premis Carme Miquel 2023 a l'estudi dels drets lingüístics, i la seua garantia i materialització real en els treballs de final de grau i treballs de final de màster aprovats en les universitats públiques españoles.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9636

Data del DOGV
:   11-07-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/7754


Data del document
:   19-06-2023

Organisme emissor
:   Universitat de València

Tipus de document
:   Extracte

Descriptors 

:   * Universitat de València
    * distinció honorífica

Extracte de la Resolució de 19 de juny de 2023, del rectorat de la Universitat de València, per la qual es convoca la cinquena edició dels premis Carme Miquel 2023 a l'estudi dels drets lingüístics, i la seua garantia i materialització real en els treballs de final de grau i treballs de final de màster aprovats en les universitats públiques españoles. [2023/7754]  
BDNS (identif.): 707210.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/707210)  
  
Primer. Beneficiaris  
Poden participar-hi els i les estudiants de qualsevol titulació oficial de les universitats públiques espanyoles que hagen aprovat un treball de final de grau o de final de màster en qualsevol llengua oficial de les comunitats autònomes de l'estat o en anglès, en el curs 2022-2023, entre l'1 d'octubre de 2022 i el 30 de setembre de 2023.  
  
Segon. Objecte  
L'objectiu d'aquesta convocatòria és premiar l'estudi dels drets lingüístics de les persones usuàries de llengües minoritzades, i la seua garantia i materialització real en els treballs de final de grau i treballs de final de màster aprovats en les universitats públiques espanyoles.  
La finalitat d'aquests premis és fomentar entre l'estudiantat universitari els fonaments teòrics i les estratègies o mesures per a la materialització i la garantia real dels drets lingüístics i el multilingüisme.  
  
  
Tercer. Bases reguladores  
La convocatòria està publicada en la següent URL:  
https://go.uv.es/2bKI0Fc   
  
Quarta. Quantia  
Els premis es finançaran a càrrec del capítol VII del pressupost de la Universitat de València, orgànica 3400011730 especifica 20281501 per import de 1500 euros per a l'exercici 2023.  
El premi al millor treball fi de màster està dotat amb 1.000 euros.  
  
El premi al millor treball fi de grau està dotat amb 500 euros  
  
Quint. Termini de presentació de sol·licituds  
Les sol·licituds es poden presentar a partir de l'endemà de la publicació de la convocatòria en el Diari Oficial de la Generalitat Valenciana fins al 20 d'octubre de 2023  
  
València, 19 de juny de 2023.- La vicerectora d'Innovació i Transferència (p. d. de la rectora, DOGV 30.05.2022): Rosa María Donat Beneito.